相和歌辭  董逃行
作者：元稹
朝代：唐

paragraphs: 董逃董逃董卓逃，揩鏗戈甲聲勞嘈。
剜剜深臍脂燄燄，人皆數歎曰。
爾獨不憶年年取我身上膏，膏銷骨盡煙火死。
長安城中賊毛起，城門四走公卿士。
走勸劉虞作天子，劉虞不敢作天子。
曹瞞纂亂從此始，董逃董逃人莫喜。
勝負飜環相枕倚，縫綴難成裁破易。
何況曲針不能伸巧指，欲學裁縫須準擬。